text: Materialer til opførelse af en snehule:
  Når man bygger en snehule, så skal man bygge i en facon som den spidse ende af et æg.
  Det er meget svært at presse sneen hårdt nok sammen. Derfor er det nemmest at bygge hulen af store kugler som man skærer op i skiver, med en stor fukssvans.
  Når du har rullet en stor kugle, så skærer du den mest runde ende af til top på snehulen.
  Toppen køres væk på trillebør eller slæde og gemmes bort, så ingen træder på den.
  Resten af kuglen skæres op i skiver og af skiverne udvælger man en, som er særlig rund, i den ene side.
  Denne halvskive skal bruges som bue over døren. Den runde side saves af og køres bort. 
  De resterende skiver stilles op i en cirkel, så de hælder lidt indad. De to største sættes på hver side af døråbningen.
  Nu bygger man siden op af skiver fra mindre snekugler, som man murer sammen med blød sne.
  Når væggen er blevet høj nok skal der en bue over døråbningen, så tid at hente den halve skive, som man gemte før.
  Man prøver først om halvskiven kan nå fra side til side; ellers må man bygge lidt til i siderne. Så saver man et vandret hak i hver side af dørkarmen til spidserne på halvskiven.
  Nu sætter man halvskiven op med den buede side opad. Halvskiven mures først godt fast. Derefter skæres midten af skiven ud, forsigtigt lidt ad gangen, således at der bliver en bue over døren.
  Det er den runde kant som er det stærkeste i en sneskive, da kanten er hårdt presset sammen under hele den store kuglens vægt, hvorimod midten er blød, da den er lavet da kuglen var lille og let.
  Når væggen begynder at nå sammen på midten, skærer man kanten jævnt, vandret af, og henter den store endeskive, som man gemte i begyndelsen. Det er ikke nemt, for der skal både være nogen uden for snehulen, som løfter op, og nogen inden i snehulen, som tager imod.
  Hvis du får hård nattefrost kan du vande snehulen, så den bliver til is og så stærk, at man kan stå oven på den.
  Man kan godt være heldig at redde en snehule, fra et regnvejr, ved at lægge plastik over, men sneen i Danmark er kun til låns.